Document ID: /fineweb-2-swissfilter-quality_10-filterrobots/filtered/02038.jsonl.gz/5988

Emnas da vacanzas a favur da l’ambient:
Far vacanzas raschunaivlas
La Pro Natura e la fundaziun Acziuns a favur da l’ambient porscha vacanzas activas da l’avrigl enfin l’october. Il program captivant ed instructiv porscha era engaschaments en il Grischun.
Sche vus essas pli gugent activ durant las vacanzas enstagl da giaschair en il sulegl e far bellavita e vulessas ultra da quai emprender insatge e s’engaschar a favur da l’ambient, as offrin nus emnas da vacanzas cun lavur attractiva. Ils engaschaments en las pli bellas regiuns da la Svizra as porschan eveniments natirals nunemblidaivels ed inscunters nunconvenziunals cun umans da tut las vegliadetgnas da 18 a 70 onns.